SKY วิ่งแรง 4% นิวไฮรอบ 2 เดือน โบรกฯแนะซื้อ ลุ้นรายได้ครึ่งปีหลังโตกว่าครึ่งปีแรก
SKY วิ่งแรง 4% นิวไฮรอบ 2 เดือน โบรกฯแนะซื้อ ลุ้นรายได้ครึ่งปีหลังโตกว่าครึ่งปีแรก ล่าสุด ณ เวลา 15.48 น. อยู่ที่ 14.40 บาท บวก 0.60 บาท หรือ 4.35% สูงสุดที่ 14.60 บาท ต่ำสุดที่ 13.90 บาท ด้วยมูลค่าซื้อขาย 106.67 ล้านบาท
20 ก.ย. 2561

ผู้สื่อข่าวรายงานว่า ราคาหุ้น บริษัท สกาย ไอซีที จำกัด (มหาชน) หรือ SKY ล่าสุด ณ เวลา 15.48 น. อยู่ที่ 14.40 บาท บวก 0.60 บาท หรือ 4.35% สูงสุดที่ 14.60 บาท ต่ำสุดที่ 13.90 บาท ด้วยมูลค่าซื้อขาย 106.67 ล้านบาท

ทั้งนี้ ราคาหุ้น SKY ปรับตัวขึ้นสู.สุดในรอบ 2 เดือน นับตั้งแต่ราคาหุ้นอยู่ที่ระดับ 14.50 บาท เมื่อวันที่ 25 ก.ค.2561
ด้าน บล.เอเอสแอล ระบุในบทวิเคราะห์ว่า จากกรณีที่ SKY ได้งานโครงการจัดหาและติดตั้งระบบวิทยุสื่อสารดิจิตอล ระยะที่ 2 ของสตช. มูลค่า 4.34 พันล้านบาท บล.เอเอสแอลมีมุมมองเป็นบวกต่อข่าวดังกล่าวเนื่องจากช่วยให้ Backlog ของ SKY เพิ่มขึ้น หลังพลิกมามีกำไรในไตรมาส 2/61 ที่ผ่านมาได้กว่า 906% หลังการปิดดีลนี้ทำให้ช่วงครึ่งหลังปี 61 มีรายได้ที่เติบโตต่อเนื่องจากครึ่งปีแรก
โดยบริษัทเตรียมเข้าประมูลงานใหม่ด้านการรักษาความปลอดภัย เช่น การติดตั้งกล้องวงจรปิดภายในอาคารให้กับภาครัฐ มูลค่าเบื้องต้นประมาณหลายพันล้านบาท โดยคาดว่าจะทยอยรู้ผลการประมูลได้ภายในช่วงที่เหลือของปี 2561 และมีความมั่นใจว่าจะได้รับงานดังกล่าว ทั้งนี้งานที่เข้าร่วมประมูลบริษัทมีนโยบายที่จะรักษาอัตรากำไรขั้นต้นในแต่ละงานไว้ที่ระดับ 20% จึงยังคงแนะนำ “ซื้อ” โดยยังไม่มีเป้าหมายราคาจาก IAA Consensus